paragraph_text: Organiziran je na bazi čelije, u male skupine čiji su članovi duboko predani jedni drugima i vještičjoj religiji i praksama.<ref>Starhawk, Spiralni ples, Preporod drevne religije Boginje, str. 54. Na čelu skupine nalazi se visoki svećenik ili visoka svećenica, dok ostalih jedanaest sudionika čini članove kovena. Unutar kovena vještice zajedničkim snagama sudjeluju u izvođenju obreda i magijskih praksi te dodatnu moć dobivaju iz zajedništva. Osim kod izvođenja raznih obreda, koven se sastaje i za proslavu crnog sabata. Uvjet za pristupanje kovenu je inicijacija koja se provodi kroz obred posvećenja u kojem se otkrivaju unutrašnja učenja i grupne tajne. Svaki koven je autonoman po pitanju obreda, vjerovanja i obučavanja. Grupe kovena koje imaju iste obrede mogu se smatrati dijelovima iste tradicije.<ref>Starhawk, Spiralni ples, Preporod drevne religije Boginje, str. 56.